Here is a page extracted from Wikipedia that may contain CSS, HTML, and a lot of unformatted text.

Title: Acueducto de Xalón
Content: L'acueducto de Xalón ye un acueducto que se puet considerar la obra mes representativa de la construcción de la Canal Imperial d'Aragón y se troba en lo parache natural d'El Caracol, entre las localidaz d'Alagón y Grisén, a bels 25 km de la ciudat de Zaragoza. La fin d'esta obra estió travesar lo principal obstaclo que se trobaba en lo trazau de la canal, la val de Xalón, situada en lo km 55 de lo trazau de la Canal Imperial d'Aragón. Ye la obra hidraulica mas important d'Aragón en ixe sieglo.

Primero se pensó en fer un gran canyo baixo lo cauz de Xalón, manimenos a la fin se fació torcer enta la val de Xalón pa enfilar lo paso de lo río d'una traza perpendicular. S'encomenzó un recorriu de mes de 2000 m de largaria, transcurrendo-ne 1380 m entre muros de piedra. Lo cruce con lo río Xalón se fació con un acueducto de piedra picada de calsinera de 60 m formau por cuatro arcos chapitels de 8,30 m de luz deseparaus por pilars de 3,75 de grosor y dos camins laterals de 2,5 m d'amplaria.

Se veiga tamién 
Canal Imperial d'Aragón.

Referencias 

Xalon
Canal Imperial d'Aragón